UEFA Kup pobjednika kupova 1987/1988.
UEFA Kup pobjednika kupova 1987/1988. je bilo 28. izdanje klupskog nogometnog takmičenja kojeg je organizirala UEFA. Takmičenje u 28. izdanju UEFA Kupa pobjednika kupova igrano je od 23. augusta 1987. do 11. maja 1988. godine. Mechelen je u finalu rezultatom 1–0 bio uspješniji od Ajaxa te osvojio prvi put UEFA Kup pobjednika kupova u historiji. Gol u finalu postigao je Piet den Boer u 53. minuti utakmice. Finalna utakmica odigrana je na stadionu Meinau u Strasbourgu. Glavni sudija finalne utakmice bio je Dieter Pauly. Najbolji strijelac sa šest postignutih golova u cjelokupnoj sezoni bio je nogometaš Sportinga Paulinho Cascavel.